Борис Младенов-Young
Каква приятна нощ! Не ми се спи…

chitanka.info

Каква приятна нощ! Не ми се спи —

на пълнолуние се наслаждавам.

И с взор, зареян в ярките звезди,

си мисля, философски разсъждавам:

Как може Космосът да няма край

в пространството над нас необозримо,

когато всичко земно (кой не знай!)

предели има и е измеримо.

И как логично да си обясня,

че сме сами във цялата Вселена

единствени разумни същества!

Как тя от хаоса е сътворена?

И кой, Природа или Бог, от кал

живота на земята е създал?

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.